ru cs ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky ky ky ky ru ky ky tt tt ru ky ky ru ru ru ru ky ky ky ky ky ky ru ru ru ru ru ky en ru
"Асман пресс", 22.01.09 - 13-бет: •
Эзелтеден кыргыз эли, дегеле кайсыл улут болбосун, арифметикалык сандардын ичинен 7,9,13 сыяктуу сырдык сандарды ыйык тутуп, аталган сандарга байланыштуу ар кандай ырым-жырымдарды карманып келишкен. Мындай жышаана азыркы коомубузда деле, өзгөчө жаштар арасында ого эле көп учураарын дагы белгилеп койгубуз келет. Маселен, жетинчи айдын жетинчи числосунда баш кошкондор же жетинчи кабаттан үй алгандар, унаасына катарлаш жети санындагы (77-77) номерди ыйгарып алгандар. Ал тургай дүйнө элинде да бул туурасында да көптөгөн сыйкырдуу кинолор тартылып келет. Мына ушундай нерселерге таянып, кыргыз баласынын ар биринин оозунда турган "Жетинин бири кыдыр" деген накыл сөздүн түйүнүн чечип көрөлүк дедик. Эмесе, 7 санын алалы.
Илгертеден эле бул санды элибиз кандай учур болбосун төлгө сан катары карап, мисалы, жаман түш көргөндө, алыс жолго чыгаарда, үй-бүлөдө бирөө ооруп калганда жети тыйынды садага катары үч жолдун тоомуна таштап, ошол жети тыйын менен жамандык оошуп кетсин дегендей ырымдарды жасап келишкен. Ошону менен катар эле бирөө жети тыйын берсе алышкан эмес, жети нан көтөрүп дагы жамандык-жакшылыкта башка үйгө киришкен эмес. Деген менен "7" санын көпчүлүк учурларда ак жолтой сан катары дагы кабылдашкан. Эгерде үйгө жети киши конокко келип калса "Жетинин бири кыдыр" деп абдан сүйүнүп тосуп алышкан. Бүгүнкү күндө да биз жогоруда айткандай бул санды акжолтой сан катары карагандар абдан көп экендигине абдан ынандык.
Айталы, Президент Курманбек Бакиевдин үй-бүлөдө жети уулдун бири экендигин дагы жакшы билсеңиздер керек. Ошондой эле жети кабат болуп тургузулган Ак үйдү дагы унутуп коюга мүмкүн эмес. А эмне үчүн ошол жети кабаттуу акүйдүн так жетинчи кабатында президенттин иш бөлмөсү жайгашкан? Демек, бул дагы жогорудагы "7" деген санга байланыштуу экендигинин бир далили. Башка чет элдик адамдардын жашоолоруна көз чаптырып көрсөк деле "7" санына алар деле өзгөчө маани берет экен. Атактуу Америка кино жылдызы Ян Флеминг өзүнүн Джеймс Бонд аттуу киносунда башкы каарманды "Агент 007" деп атаган. Бул жерде 00 сандары жөн гана жакшы угулуш үчүн, ал эми 7санын аталган каарман ар кандай кырдаалдан ийгиликтүү чыга алууга өбөлгө түзөт деп түшүндүргөн. Мындай мисалдар өтө көп.
Москвадагы айтылуу супермаркеттердин бири "7-континент" деп аталат. Азыркы күндө бул кардарлардын карааны суюлбаган эң алдыңкы соода борбору болуп эсептелинет.
Останкино телемунарасынын 7-кабатында "7-асман" деген мейманкана жайгашкан. Бул жерде дагы эң таңгалаарлыгы эмне үчүн ал 6чы же 8чи кабатта жайгашкан эмес .
Ошондой эле Россиянын атактуу футболчусу Юрий Семин атайын тандалган команданын 7-машыктыруучусу болуп калды. Футбол сүйүүчүлөрү келечекте бул командадан көп нерсени үмүттөнүп жатышкандыктарын дагы билдиришүүдө.
Египеттин шаарларынын биринде хандардын тарыхый Пирамида күмбөзү жайгашкан. Бул күмбөздүн бийиктиги 147 метрден турат.
Өзүбүздүн Бишкек шаарында деле "7-асман" деген аталыштагы кафе, "7 күн" деген супермаркет, "777" деген дүкөндөр бар.
Ал эми атактуу психолог Стивен Р. Кови өзүнүн китебин бекеринен "7 навыков высокоэффективных людей" деп атабаса керек. Айтмакчы, адамдын денесинде космос менен байланыштыруучу 7 чакранын бар экендигин дагы дал ушул Стивен Корви сыяктуу адамдар, парапсихолог, эниоинженерлер изилдеп чыгышкан. Бир жумада деле 7 күндүн бар экендиги дагы өзүнчө бир сөз кыла турган чоң тема.
Ошондой эле дагы бир атактуу кино жылдыз Николай Караченцев жол кырсыгына кабылып аман калган. Ал өзүнүн аман калгандыгын авто унаасынын номуру менен байланыштырат, себеби унаасынын номуру 777 болгон.
Жети санынын өзгөчөлүгүн Пифагордун атына байланыштырбай коюуга дагы мүмкүн эмес. Анткени улуу геометр "нумералогия" илимине негиздеген. Дегеле адамзаты үчүн 7 саны кандай өзгөчөлүккө ээ. Көрсө бул сан интуициялардын жана коркунучсуз жашоого умтулуунун белгиси катары эсептелет экен. Ушундан улам жети санынын "Өзүңүзгө ишенип, өзүңүздү уга билсеңиз сиз жоголбойсуз" деген чакырыкка жакындыгынан күмөн саноого дагы мүмкүн эмес.
Белгилүү хиромант жана нумеролог Каиро 7 саны Нептун планетасы менен байланыштуу экендигин белгилейт. Демек, суу менен дагы байланыштуу. Бирок, азыркы учурда белгилүү болгондой, суунун стихиясы жашыруун көп маалыматтарды сактайт. Ошондуктан 7-числодо төрөлгөндөр көз карандысыз жана оригиналдуу болушса керек. Мындай адамдардын арасынан материалдык жашоого караганда руханий жашоого көбүрөөк маани берген жазуучулар, сүрөтчүлөр, акындар, саякатчылар, энциклопедистер чыгышат экен.
А бул санга аялзаты дагы абдан чоң маани берээрине таң калбай эле койсок болот. Анткени алар бул числодо турмушка чыгууну, демек, жашоосу өзү кыялдангандай жакшы болуусун каалашат. Бизнестеги адамдардын иши дагы жети санынын жардамы менен кирешелүү болгондугу көп айтылып жүрөт. Мындай нерсеге дин жаатындагылар кандай карайт? Бул суроого дагы жооп издөөгө аракет кылганыбызда, динчил адамдардын бир тобу муну илим менен айкалыштыра кароо керектигин белгилешти.
7 саны туурасында эмнелерди айта аласыз?
- 7 деген сан өзү жакшы сан. Муну кээ бир адамдар динге дагы байланыштырып жүрүшөт. Бул жаңылышкандык, динге эч кандай тиешеси жок. "Бата менен эл көгөрөт, жамгыр менен жер көгөрөт" дегендей, жети кишинин бирөөнүн батасы тийген жакшы деп айтылат кыргызда. Ошондой эле айт майрамында дагы жети кишинин үйүнө кирип даам сызып, жети үйгө айтташ керек деген сөздөр бекер чыккан эмес да. Бул өтө ыйык сан.
"Кыргыз-Туусу" гезитинин башкы редактору:
- Кыргызда "жети" саны аздектелген, Кыдыр даарыган, ыйык сан. Бекеринен эл оозунда "жетинин бири кыдыр" деп айтылып калган эмес, жети адам бир нерсеге бата тилесе ошол адамдардын бирөөсүнүн батасы сөзсүз түрдө тийет, бирок өкүнүчтүүсү ушул маселе боюнча бүгүнкү күнгө чейин илим өз баасын берип, аныктай албай келет.
- Бул сан жөнүндө мындайча таржымал айтсак болот, эгерде жети адам каалоо айтып, бата берсе ал бата ошол сөзсүз тийет. Жети саны өтө ыйык сан. Кыргызда бул санга байланыштуу ар кандай ырым-жырымдар көп.
- "Жетинин бири кыдыр" деген кыргыз элинин байыртадан бери келаткан, жети аталыктын жолун ачкан. Бул көп көз караштын мааниси. Тарыхыбызга кайрылсак, ата-бабабыз жетиден, тогуздан, үчтөн адам биригип алып, эл тагдырын чечишкен. Манас, Бакай сындуу журт башчыларыбыз мына ушул жетинин бири деп айтсак жарашат.
Кыргыз билим берүү академиясынын вице-президенти:
- Мен мистикага көп деле ишене бербейм. Жети, тогуз сандары ыйык экенин билем. Ал эми 13 санын терс таасирин тийгизген сан дегенден деле анчалык чоочулабайм. Сандарды төлгө кылып, жүрөгүмө жакын алып, маани деле бербейм.
- Жети, тогуз сандарынын ыйык деп коюшат. Турмушумда ал сандардын таасирин байкаган жокмун. Көптөр он үч деген санды кара жолтой дегендей кабыл алышат. Мага 13 деген сан жакшы эле сезилет. Анткени, "Алиппе" китебинин 13-авторумун. Арабаев сыйлыгынын лауреаты болсун деп токтом чыккан күн 13 болчу. Студент кезде айдын 15инчи числосун жакшы көрчүмүн. Ошол күнү ийгиликтер көп болчу. Өзүм да ал күндү күтө берет элем. Азыр болсо негедир беш деген санды жакшы көрөм.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!